*Lēmuma projekts*

**Par daudzfunkcionālā sociālo pakalpojumu centra pakalpojumiem**

Ņemot vērā Alūksnes novada pašvaldības aicinājuma, atsaukties potenciālos sociālo pakalpojumu sniedzējus, kuri ieinteresēti daudzfunkcionālā sociālo pakalpojumu centra pakalpojumu sniegšanā Alūksnes novadā, rezultātu, Alūksnes novada Sociālo lietu pārvaldes 25.01.2023. vēstuli Nr. SLP/1-7/23/100 “Par maksas pakalpojuma izvērtēšanu” un Ministru kabineta 2016. gada 20. decembra noteikumu Nr. 871 “Darbības programmas “Izaugsme un nodarbinātība” 9.3.1. specifiskā atbalsta mērķa “Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” 9.3.1.1. pasākuma “Pakalpojumu infrastruktūras attīstība deinstitucionalizācijas plānu īstenošanai” pirmās un otrās projektu iesniegumu atlases kārtas īstenošanas noteikumi” 50.9. punktu un

pamatojoties uz Pašvaldību likuma 10. panta pirmās daļas 19. punktu,

1. Alūksnes novada Sociālo lietu pārvaldei organizēt un nodot privātā sektora komersantam vai biedrībai sekojošus Daudzfunkcionālā sociālo pakalpojumu centra pakalpojumus:
   1. Dienas centra pakalpojums bērniem ar funkcionāliem traucējumiem.
   2. Dienas centra pakalpojums pilngadīgām personām ar garīga rakstura traucējumiem.
   3. Specializēto darbnīcu pakalpojums pilngadīgām personām ar garīga rakstura traucējumiem (turpmāk – Daudzfunkcionālā centra pakalpojumi).
2. Alūksnes novada Sociālo lietu pārvaldei veikt tirgus izpēti attiecībā uz Daudzfunkcionālā centra pakalpojumiem.